ANDREW WOMMACK EVANKELIUMIN ÄÄRELLÄ
USKO SAANEESI 11/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tässä Andrew Wommack.
Tervetuloa evankeliumin äärelle.
Tänään alkaa opetussarjan "Usko saaneesi" kolmas osa.
Opetussarjan toisen osan jaksoissa puhuin armosta ja uskosta.
Ne ovat... En tiedä oikeaa sanaa, -
mutta ne ovat kuin Jumalan nimikkoilmoitus minulle.
Ystävä sanoi minulle, että tämä asia on työmme markkinarako.
Moni opettaa armosta, moni uskosta, -
mutta vain harva niiden yhteydestä.
Hanki materiaalit. Vaikka olisit kuullut asiat jo televisiossa, -
opetuksilla on suurempi vaikutus, kun käyt ne kaikki läpi kerralla.
Opetus pitää käydä läpi useammin kuin kerran.
Kuuntelin viime yönä opetusta mieheltä, -
joka opetti Evankeliumin äärellä -seminaarissamme Phoenixissa.
Huomasin asioita, joita en muista kuulleeni ensimmäisellä kerralla.
Jostakin syystä emme omaksu kaikkea ensikuulemalta.
Siksi on tärkeää hankkia materiaalit.
Olen opettanut perusasioista, joita kaikki tarvitsevat.
Olen opettanut, että meitä on jo siunattu ja Jumala on jo tehnyt kaiken.
Jumalan työ on jo meissä. Emme pyri saamaan Jumalaa toimimaan -
vaan ottamaan käyttöön sen, mitä Jumala on jo tehnyt.
Viime kerralla opetin sapatinlevosta. Aadam ojensi kätensä ja otti ruokaa.
Hänen ei tarvinnut pyytää Jumalaa ruokkimaan häntä, -
antamaan ilmaa tai maata jalkojen alle. Jumala oli jo antanut ne.
Hänen tarvitsi vain levätä siinä, mitä Jumala oli jo tehnyt.
Samoin Jumala on jo tehnyt kaiken, mitä koskaan tarvitset.
Jos tarvitset parantumista tai vaurautta, ne on jo annettu.
Kaikki on jo tehty, eli tarvitsee vain oppia lepäämään Herrassa.
Nämä ovat voimallisia totuuksia.
Opetussarjan kolmannen osan aiheena on tämä: -
Moni ajattelee ymmärtävänsä, mistä puhun, muttei kuitenkaan ymmärrä.
"Miten voin uskoa, että olen jo parantunut, kun kehoni on sairas?
Lääkärin mukaan kaikki on pielessä. Minulla on kipuja.
Minulla on rahapulaa, ja avioliittoni voi huonosti.
Silti sanot, että pitäisi vain levätä Herrassa. Kuinka se onnistuu, -
kun kaikki, mitä näen ja tunnen, kertoo päinvastaista?"
Matt. 13:19:ssä Jeesus kertoi kylväjävertauksesta.
Tulkinnassa ensimmäisestä maatyypistä Hän sanoi, -
että sellaisia ovat ihmiset, jotka eivät ymmärrä, -
ja silloin saatana tempaa pois sydämeen kylvetyn Sanan.
Lainaan jaetta, koska jos et ymmärrä, että olet jo saanut, -
jos vain kuulet ja näet sen muttet ymmärrä sitä, -
saatana vie tämän totuuden sinulta.
Kerron tänään asioita, jotka auttavat ymmärtämään, miksi voit sanoa, -
että olet saanut parantumisen, vaikka sinusta tuntuu sairaalta, -
ja että olet saanut vaurautta, vaikka näet puutetta.
Miten sen voi ymmärtää?
Luetaan jae, johon viittasin jo edellisessä osassa, eli Mark. 11:24: -
"Sentähden minä sanon teille: kaikki, mitä te rukoilette ja anotte, -
uskokaa saaneenne, niin se on teille tuleva."
Analysoidaan jae. Pitää siis uskoa saaneensa, kun rukoilee -
ja silloin tulee saamaan pyytämänsä.
Jakeen mukaan pitää uskoa saavansa -
jo ennen kuin näkee tai voi koskea pyytämäänsä.
Miten voi uskoa jotakin, -
mitä ei voi nähdä tai koskea?
Monet ovat hukassa tämän kanssa.
Jumala on opettanut minulle jotakin, mikä on auttanut minua.
Useimmat ihmiset eivät tunnusta hengenmaailmaa.
Useimmat luulevat, että se, mikä on aisteilla havaittavissa, on totta.
Jos jotakin ei voi nähdä tai tuntea, se ei ole totta.
Et ehkä sano niin, mutta käytännössä suurin osa ihmisistä toimii niin.
Olen rukoillut lukemattomia kertoja ihmisten puolesta ja sanonut: -
"Jeesuksen nimessä, olet parantunut", -
ja hän sanoo: "Menen lääkärille tarkistamaan."
He eivät usko mitään tapahtuneen, -
ennen kuin joku, jolla on tutkinto, vahvistaa asian.
Jos asiaa ei voi testata ja todistaa, he eivät usko sen olevan olemassa.
Käytännössä suurin osa ihmisistä ajattelee niin, -
mutta Raamattu ei opeta niin.
Hepr. 11:3: "...maailma on rakennettu Jumalan sanalla, niin että se, -
mikä nähdään [eli käsin kosketeltavat asiat], ei ole syntynyt näkyväisestä."
Sanamuoto on ihmeellinen. Jakeessa ei sanota, että näkyvä tehtiin tyhjästä.
Se tehtiin jostakin hengellisestä.
Kun Jumalan sanaa tutkii, havaitsee, -
että hengenmaailma loi fyysisen maailman.
Jumala on hengellinen Olento. Joh. 4:24: "Jumala on Henki; -
ja jotka häntä rukoilevat, niiden tulee rukoilla hengessä ja totuudessa."
Jumala on Henki. Hengellinen Olento loi kaiken fyysisen ja luonnollisen.
Hengenmaailma on siis emämaailma ja emävoima.
Hengenmaailma, hengellinen aines loi fyysisen, jonka näemme.
Rajallisen näkökykymme takia luulemme, -
että jos jokin ei ole fyysistä ja käsin kosketeltavaa, sitä ei ole olemassa.
Hengellisiä olentoja ja asioita oli olemassa -
jo ennen kuin fyysisiä oli luotu.
Hengenmaailma on emävoima. Se on suurempi voima, suurempi todellisuus.
Ilm. 21:1:n ja 2. Piet. 3:10:n mukaan maapallo tuhotaan kuumuudella -
ja Jumala luo uuden taivaan ja uuden maan.
Kaikki käsin kosketeltava on siis väliaikaista.
Mutta hengen asiat ovat ikuisia.
Se sanotaan jakeessa 2. Kor. 4:18: -
"meille, jotka emme katso näkyväisiä, vaan näkymättömiä; -
sillä näkyväiset ovat ajallisia, mutta näkymättömät iankaikkisia."
Kaikki käsin kosketeltava on väliaikaista.
Hengen asiat eivät ole väliaikaisia vaan ne ovat ikuisia.
Hengenmaailma on siis todellisempi kuin tämä fyysinen maailma.
Ymmärryksen puutteesta ihmiset eivät usko saaneensa -
ennen kuin saavat jotakin käsin kosketeltavaa.
He eivät tunnusta, että hengenmaailma on olemassa.
Hengenmaailma ei ole vain tuolla jossakin, -
vaan sisälläsi on hengellinen sinä. 1. Tess. 5:23:ssa rukoillaan: -
"...säilyköön koko teidän henkenne ja sielunne ja ruumiinne nuhteettomana -
meidän Herramme Jeesuksen Kristuksen tulemukseen."
Ruumis on selvästi ihmisen fyysinen osa.
Sielu on mentaalinen ja emotionaalinen osa.
Sieluni puhuu teille. Käytän sieluani ja sanoja.
Minulle on pitänyt opettaa, miten sanoja käytetään.
Puhun siis sieluni kautta.
Meissä on myös aineeton osa, jota tiede ei havaitse.
Sairaudet voidaan havaita. Henkiset ja tunteen asiat voidaan käsitellä.
Mutta tiede on kädetön hengenmaailman suhteen.
Henki on henki, liha on liha (Joh. 3:6). On olemassa hengenmaailma.
Monet eivät usko saaneensa eivätkä usko Jumalan vastanneen jo, -
ennen kuin saavat jotakin käsin kosketeltavaa.
Syy on se, etteivät he usko hengenmaailmaan.
He eivät usko, että Jumala on Henki, että enkeleitä ja demoneita on -
ja että heissä on hengellinen osa.
Tämän ymmärtäminen muutti elämäni.
Minut kasvatettiin oppimaan, -
että jumalasuhteeni tila on verrannollinen omaan suoritukseeni.
Uskoin siis, että vanhurskaus pitää ansaita.
Kun oikeasti kohtasin Herran, Hän näytti raamatunkohtia, -
joiden mukaan olen jo Jumalan vanhurskaus.
Ef. 4:24:n mukaan meidät on luotu to- tuuden vanhurskauteen ja pyhyyteen.
Vanhurskauteen ei kasveta. Emme tule koko ajan vanhurskaammiksi.
Kun synnyt uudesti, synnyt uudesti vanhurskaana.
1. Kor. 1:30: "[Jeesus] on tullut meille viisaudeksi Jumalalta -
ja vanhurskaudeksi ja pyhitykseksi ja lunastukseksi."
2. Kor. 5:21: Jeesus tuli synniksi, -
"...että me hänessä tulisimme Jumalan vanhurskaudeksi."
Vanhurskaus lahjoitetaan meihin. Sitä ei voi ansaita.
Opin nämä kohdat, ja Jumala puhui niistä minulle.
Näin asian, mutten ymmärtänyt sitä.
Katsoin peilistä itseäni nuorena.
Näin näppylöitä ja muuta, mistä en pitänyt. "Tämäkö on vanhurskautta?"
Tutkin mieltäni ja tunteitani. Minulla oli vääränlaisia ajatuksia, -
en rakastanut ihmisiä, kuten pitäisi, suutuin, olin itsekäs ja tein väärin.
En nähnyt vanhurskautta.
Siksi Jumalan sana ja ymmärrykseni olivat ristiriidassa.
En nähnyt sitä enkä voinut koskea sitä. Siksi kamppailin.
Ilmestys, joka muutti elämäni, oli Henki, sielu ja ruumis.
Olen tehnyt aiheesta kirjoja ja CD-levyjä.
Elämäni muuttui, kun ymmärsin jakeen 2. Kor. 5:17: -
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Siinä ei puhuta kehostani. Kehoni ei muuttunut.
Olin ihminen ennen kuin pelastuin ja olen edelleen. Kehoni ei muuttunut.
Tunteeni eivät muuttuneet. Ne voivat muuttua, mutta eivät muutu heti.
Karsintaperiaatteen mukaan on selvää, -
että tässä puhutaan hengellisestä ihmisestä.
Sain Hengessä ilmestyksen, että hengessäni olen jo vanhurskas.
Olen jo puhdas ja minulla on jo Jumalan voima.
Henkeni on jo sellainen kuin se on oleva ikuisuudessa.
Kolmannes pelastuksestani on jo valmis: henkeni on täydellinen.
Kun ymmärsin sen, lukko aukesi päässäni.
Ymmärsin, miten olen vanhurskas. Se ei perustu suoritukseeni.
Henkeeni annettiin vanhurskaus eli oikea asema Jumalan edessä.
Olen niin pyhä ja puhdas hengessäni kuin Jeesus on.
Jotkut katsojat eivät varmasti usko sitä, -
mutta katsottekin minua fyysisen maailman mukaan.
Kuuntelette sanojani ja kuulette, kuinka änkytän joskus sanoissani -
ja teen virheitä. Kuten juuri nyt. Ajattelette, etten voi olla vanhurskas.
Mutta hengellinen ihmiseni on täydellinen.
1. Joh. 4:17: "Näin on rakkaus tullut täydelliseksi meissä, -
että meillä olisi turva tuomiopäivänä; -
sillä sellainen kuin hän on, sellaisia mekin olemme tässä maailmassa."
Emme siis ole sellaisia tulevassa maailmassa vaan tässä maailmassa.
Olemme sellaisia kuin Jeesus on.
Millainen Jeesus on? Hän on täydellinen. Hän tietää kaiken.
Hän on ehdottoman täydellinen. Oletko sinä? Useimmat sanovat: -
"En ole. Minulla on ongelmia kehossa ja unohtelen asioita."
He tutkivat kehoa, mieltä ja tunteita ja ajattelevat: "En ymmärrä Raamattua".
Ymmärryksen avain on se, ettei jakeessa puhuta kehosta ja mielestä.
Siinä puhutaan hengestäsi. Sisimmässäsi on hengellinen sinä.
Hengellinen sinä on merkittävin osa sinua. Se motivoi sinua.
Palataan jakeeseen Mark. 11:24, josta aloitimme.
Näin voimme uskoa, että saamme juuri nyt -
vaikka emme voi koskea sitä. Se on tulevassa. Tulemme saamaan sen.
Miten voi uskoa saaneensa jotakin, mitä ei voi koskea?
Se on hengenmaailmassa. Kun alkaa ymmärtää sitä ja tajuaa, -
että ympärillämme on henkiolentoja ja hengenmaailma, -
kun alkaa ajatella niin, ymmärtää, että on jo saanut sen kaiken hengessään.
Olen jo vanhurskas. Olen jo parannettu. Olen jo lunastettu.
Minulla on jo rakkaus, ilo ja rauha. Minulla on jo ne kaikki hengessäni.
Jos ymmärtää sen, on helpompaa pitää se mielessä.
Tämä mullisti elämäni.
Ilmestys siitä, että olemme jo saaneet, tuli, kun pohdiskelin tätä asiaa.
Kävin Raamattua läpi ja näin siitä, että olen jo parannettu.
Kehossa en nähnyt sitä mutta Sanassa näin.
Sen täytyi siis olla hengessäni.
Näin, että olen jo saanut siunausta, vaurautta, rakkautta, iloa ja rauhaa.
Se alkoi muuttaa suhtautumistapaani kaikkeen.
Annan esimerkin. Mennään lukuun 2. Kun. 6.
Siinä Jumalan mies Elisa oli kertonut Israelin kuninkaalle -
Syyrian kuninkaan sotasuunnitelmat.
Aina kun Syyrian kuningas lähetti israelilaisia vastaan sotajoukkoja, -
suunnitelma paljastui ja hän hävisi. Näin kävi niin monesti, -
että hän lopulta sanoi: "Joku täällä on petturi. Joku paljastaa suunnitelmani."
Hänelle sanottiin, ettei petturia ole vaan että profeetta Elisa kertoo -
"Israelin kuninkaalle nekin sanat, jotka sinä puhut makuuhuoneessasi."
Kun kuningas kuuli sen, hän lähetti sotilaansa Elisaa vastaan.
Elisan palvelija Geehasi nousi aamulla ylös ja käveli kaupungin muurilla.
Hän näki Syyrian sotajoukot kaupungin ympärillä.
Hän tiesi, että he tulivat, koska Elisa oli paljastanut suunnitelmat.
Hän tiesi, miksi syyrialaisjoukot olivat siellä.
Geehasi meni Elisan luo.
2. Kun. 6:15: -
"Kun Jumalan miehen palvelija nousi aamulla varhain ja meni ulos, -
niin katso, sotajoukko, hevoset ja sotavaunut piirittivät kaupunkia.
Ja hänen palvelijansa sanoi hänelle: 'Voi, herrani, mitä me nyt teemme?'"
Palvelija oli siis paniikissa.
"Mitä me oikein teemme?" hän kysyi Elisalta.
Hän tiesi joukkojen tulleen hakemaan heitä suunnitelmien kertomisen takia.
Elisa vastasi: "'Älä pelkää, sillä niitä, jotka ovat meidän kanssamme, -
on enemmän kuin niitä, jotka ovat heidän kanssansa'." (2. Kun. 6:16.)
Jos ei ymmärrä sitä, mitä yritin sanoa alussa hengenmaailmasta, -
hengellisestä ihmisestä ja asioista, jotka ovat totta vaikkakin aineettomia,-
jos sitä ei ymmärrä ja usko, vaikuttaa siltä, että Elisa valehteli.
Hän sanoi, että heitä on enemmän kuin sotajoukossa.
Syyrialaisia pystyi laskemaan tuhansittain.
Mutta tällä puolella oli fyysisesti vain kaksi ihmistä.
Jos ajattelee, että totta on vain fyysi- nen maailma, silloin Elisa valehteli.
Hän sanoi, että heitä oli enemmän kuin sotajoukossa.
Se ei ollut totta fyysisesti.
Monet arvostelevat niitä, jotka sanovat uskossa: -
"Olen parantunut. Jumala on parantanut minut."
He näkevät fyysiset asiat, jotka kertovat muuta.
Lihalliset ihmiset... En tarkoita sitä halventavalla tavalla vaan tarkoitan, -
että sellainen ihminen on viiden aistinsa varassa ja rajoittama.
Kun joku sanoo: "Olen parantunut", ja kun lihalliset ihmiset näkevät muuta, -
he sanovat: "Sinä elät haavemaailmassa. Sanot vain asioita."
Joku opetti joskus: "Pitää sanoa, että jokin on jollakin lailla, -
kun se ei oikeasti ole niin. Silloin se muuttuu toivotuksi." Se on väärin.
Se antaa uskolle mustan silmän. Joku sanoo: "Minussa ei ole mitään vikaa.
En ole sairas." Mutta silti hän näyttää pahoinvoivilta.
Hän kieltää sairautensa. Se on hullua.
En tarkoita sitä. En kiellä fyysistä maailmaa.
Elisa ei kieltänyt, että syyrialaisia joukkoja oli paikalla tuhansia.
Hän tarkoitti: "En ole vain fyysinen. Myös hengenmaailma on totta."
Hän tiesi, mikä oli totta hengenmaailmassa.
Hengenmaailmassa tuhannet sota- vaunut ja hevoset ympäröivät heitä.
2. Kun. 6:17: "Ja Elisa rukoili ja sanoi: "Herra, avaa hänen silmänsä, -
että hän näkisi". Ja Herra avasi palvelijan silmät, ja hän näki, -
ja katso: vuori oli täynnä tulisia hevo- sia ja tulisia vaunuja Elisan ympärillä"
Elisa ei siis valehdellut. Se oli totta.
Se vain ei ollut totta luonnollisesti vaan hengellisesti.
Jumalan enkelit olivat läsnä hengenmaailmassa, ei fyysisessä.
Elisa kykeni luottamaan suurempaan voimaan, joka oli totta hengellisesti, -
koska hän uskoi sen. Useimmat eivät kykene siihen.
Useimmat kuulevat opetukseni ja sa- novat, että Herra on jo tehnyt kaiken, -
mutta menevät sitten peilin eteen tai lääkärin tai pankkivirkailijan luo.
He katsovat fyysisiä, luonnollisia asioita.
Jos he eivät näe sitä pienillä aivoillaan, he sanovat: -
"Tätä on vaikeaa ymmärtää. Saarnaajat vain puhuvat.
Mutta ei se ole totta. Ei sen mukaan voi elää."
Kyllä tämä kaikki on totta. Se vain ei ole fyysinen, luonnollinen totuus.
Hengenmaailma on olemassa.
On olemassa henkiolentoja. Sisimmässäsi on hengellinen sinä.
Useimmat eivät edes tiedä, keitä ovat ja mikä heissä saa heidät liikkeelle.
Hengenmaailma on olemassa.
Jos ymmärrät sen, se auttaa käsittämään, -
miten voi saada jotakin ennen kuin se on itsellä konkreettisesti.
Ennen kuin itsellä on se fyysisesti, -
pitää uskoa, että se on itsellä hengellisesti.
Se pitää nähdä sisällä ennen kuin sen näkee ulkona.
Sitä täytyy pidellä sydämessä ennen kuin sitä voi pidellä kädessä.
Monet ihmiset eivät ymmärrä tätä.
Pysy mukana, kun opetan tätä kolmatta osaa.
Annan paljon raamatunkohtia, jotka osoittavat, -
että kulisseissa tapahtuu valtavasti asioita.
Emme havaitse sitä pienillä aivoillamme.
Hengenmaailmassa tapahtuu paljon. Osoitan sen Sanalla.
Kun käsität sen, voit alkaa levätä Herrassa.
Vaikka et näkisi sitä, mitä tarvitset ja mitä rukoilet, -
vaikket voisi koskea, nähdä tai tuntea sitä, -
mutta jos uskot, että se on olemassa, alat kulkea Hengessä lihan sijaan.
Tästä on sinulle paljon apua.
Aikani on lopussa tältä päivältä. Hanki materiaalit.
Lupaan, että opetus "Usko saaneesi" muuttaa elämäsi.
Se mullistaa jumalasuhteesi. Moni rukoilee sitä, -
muttei ymmärrä, miten se onnistuu. Materiaalit auttavat siinä.
Kuuntele lisätiedot ja ota yhteyttä vielä tänään.
Päivän opetus on saatavilla Usko saaneesi -pakettina.
Siihen kuuluu opetussarja CD:llä, -
DVD:llä, kuten televisiossa, kirja sekä työkirja.
Työkirjan mukana tulee CD-levy, jolta voit tulostaa opetusten runkoja, -
opetuslapseuskysymyksiä ja Raamatun tekstejä.
Paketin listanhinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet kotisivuiltamme www.awme.net.
Kauppa ja tarjoukset löytyvät sivuilta.
Sarjan kolmannen ääniopetuslevyn nimi on "Se on hengenmaailmassa".
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla kotisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT).
Palvelunumeromme näkyy ruudulla.
Jos soitat Ison-Britannian ulkopuolelta, -
muista lisätä kansainvälinen maatunnus +44 numeron eteen.
Jos numero on varattu, muista, -
että voit tilata materiaaleja milloin vain osoitteesta www.awme.net.
Meille voi kirjoittaa ruudulla näkyvään osoitteeseen. Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän puhuu Georgiassa ja Oklahomassa -
ja elokuussa Missourissa.
Lisätietoja tapahtumista saat kotisivuiltamme www.awme.net.
Olin epätoivoinen... Eräänä iltana itkin, -
Menin lähipellolle ja istuin kannolle. Puut näyttivät korkeilta.
Minulla oli köysi mukana. Sanoin Herralle, etten jaksa enää.
"Jos teen tämän, en koskaan näe Sinua. Minun täytyy nähdä Sinut."
ARMON KOHTAAMISIA
TOSITARINOITA JUMALAN ARMOSTA
Nimeni on Caroline. Vartuin seurakunnassa, -
joka oli lakihenkinen lahko.
Siellä oli paljon sääntöjä. En koskaan kyseenalaistanut mitään.
Johtaja käski uskoa häntä, koska Jumala puhui vain hänelle.
Naiset eivät saaneet kyseenalaistaa mitään. Sitten kuulin Jumalan äänen.
CAROLINE SAI VELJELTÄÄN ANDREWIN OPETUSKASETTEJA
Pelkäät, että Jumala ei toimi elämässäsi, ellet tee kaikkea oikein.
Sinun pitää ymmärtää, että kaikki, mitä tarvitset ja haluat, -
tulee Jeesuksen armon kautta, ei ansioidesi vuoksi.
Jumalan armo ja voima sekä Jeesuksen veri -
muuttivat minut sisältä käsin.
Kyse on armosta ja rakkaudesta, ei suorituksesta.
Jumala rakastaa sinua ehdoitta.
"Nouse, ole kirkas, sillä sinun valkeutesi tulee, -
ja Herran kunnia koittaa sinun ylitsesi." (Jes. 60:1.)
ANDREW WOMMACK VALAISEE JUMALAN ARMOA
Olen Andrew Wommack ja tahdon kutsua sinut -
raamattukonferenssiimme Englannin Telfordiin 23.―26.5.2014.
Se on pidetty monena vuonna. Vuonna 2013 osallistujia oli tuhansia.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Luvassa on ylistystä sekä lasten ja nuorten ohjelmaa.
Konferenssista tulee mahtava. Tervetuloa toukokuussa Telfordiin.
Olisi mukavaa nähdä sinut konferenssissa.
Suomennos: Maija Tuukkanen